CELEX: C2006/212/55
Language: da
Date: 2006-09-02 00:00:00
Title: Sag T-162/06: Sag anlagt den 26. juni 2006 — Kronoply mod Kommissionen

2.9.2006   
            
            
               DA
            
            
               Den Europæiske Unions Tidende
            
            
               C 212/30
            
         Sag anlagt den 26. juni 2006 — Kronoply mod Kommissionen
   (Sag T-162/06)
   (2006/C 212/55)
   Processprog: tysk
   Parter
   
      Sagsøger: Kronoply GmbH & Co. KG (Heiligengrabe, Tyskland) (ved Rechtsanwälte R. Nierer og L. Gordalla)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens beslutning af 21. september 2005 om statsstøtte nr. C 5/2004 (ex N 609/2003), hvorved Kommissionen erklærer den støtte, som Forbundsrepublikken Tyskland vil yde til fordel for sagsøgeren, for uforenelig med fællesmarkedet, annulleres.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har anlagt sag til prøvelse af Kommissionens beslutning K(2005) 3497 af 21. september 2005, hvori Kommissionen har besluttet, at den af Tyskland påtænkte investeringsstøtte til Kronoply GmbH inden for rammerne af de multisektorale rammebestemmelser for regionalstøtte til store investeringsprojekter (1) er statsstøtte, annulleres.
   Til støtte for søgsmålet har sagsøgeren gjort fire anbringender gældende.
   For det første har sagsøgeren anført, at Kommissionen har begået en åbenbar fejl ved fastlæggelsen af de faktiske omstændigheder. I denne forbindelse har sagsøgeren blandt andet anført, at sagsøgte ikke har fastslået datoen for sagsøgerens ansøgning om støtte, skønt den har afgørende betydning for prøvelsen af de faktiske omstændigheder. Endvidere har sagsøgeren gjort gældende, at Kommissionen har overset, at den nationale administrative procedure endnu ikke er afsluttet.
   For det andet støtter sagsøgeren søgsmålet på, at den anfægtede beslutning ikke er tilstrækkeligt begrundet.
   Derudover har sagsøgeren anført, at Kommissionen har tilsidesat artikel 87, stk. 3, litra a) og c) samt artikel 88 EF, forordning (EF) nr.659/1999 (2) og retningslinjer for statsstøtte med regionalt sigte (3).
   Endelig har sagsøgeren gjort gældende, at sagsøgte har begået et åbenbart fejlskøn og magtfordrejning.
   
      (1)  EFT 1998 C 107, s. 7.
   
      (2)  Rådets forordning (EF) nr. 659/1999 af 22.3.999 om fastlæggelse af regler for anvendelsen af EF-traktatens artikel 93.
   
      (3)  EFT 1998 C 74, s. 9, ændret ved EFT 2000 C 258, s. 5.